جمهور باشقانلیغی سؤزچوسو ابراهیم کالین آوروپا بیرلیگی کمیسیونو سؤزچوسو پیتر استانونون "تورکیه اینسان حاق‌لارینا، قانونون اوستون‌لوگونه و آزادلیق‌لارا حؤرمتله یاناشما‌لی‌دیر" سؤزلرینه رئاکسیا گؤستریب.
کالین توییتر حسابیندان استانویا مراجعتله اینگیلیس دیلینده بون‌لاری یازیب:
"بیر دفعه ده اولسا، بلکه غارا-دا 13 نفری وحشیجه‌سینه قتل ائدن آوروپا بیرلیگی سیاهی‌سیندا اولان ترور تشکیلاتی پ.کا.کا حاقیندا ناراحات اولا بیلرسینیز. یوخسا بو، پ.کا.کا لوبی‌سی ایله باشینیزی بلایا سالار؟"
خاطیرلاداق کی، پیتر استانو خالق‌لارین دموکراتیک پارتیسی میللت وکیل‌لرینه یؤنلدیلمیش "آرتان تضییقدن" ناراحات اولدوغونو و تورکیه-‌نین اینسان حاق‌لارینا، قانونون اوستون‌لوگونه و آزادلیق‌لارا حؤرمتله یاناشماسی‌نین واجیب‌لیگی باره‌ده آچیقلاما وئرمیشدی.
